​​​​​​​कॉप बनकर देंगे अल्लू अर्जुन का इंट्रोडक्शन, कई बड़े एक्टर्स कर सकते हैं कैमियो
Ranveer Singh Allu Arjun and Pushpa: The Rule - Part 2.   Follow Bollywood News in Hindi, Latest Headlines, Videos On Dainik Bhaskar. सुनने में आया है कि इस फिल्म में अब रणवीर सिंह की एंट्री होने जा रही है। रणवीर इस फिल्म में एक कॉप के रोल में नजर आ सकते हैं।
अल्लू अर्जुन इन दिनों अपनी सुपरहिट फिल्म 'पुष्पा' के सीक्वल ‘पुष्पा 2’ की शूटिंग कर रहे हैं। सुनने में आया है कि इस फिल्म में अब रणवीर सिंह की एंट्री होने जा रही है। रणवीर इस फिल्म में एक कॉप के रोल में नजर आ सकते हैं। बता दें कि रणवीर इससे पहले फिल्म ‘सिंबा’ में भी काॅप के रोल में नजर आ चुके हैं।
बेहद अहम होगा रणवीर का किरदार
एक रिपोर्ट के मुताबिक फिल्म में रणवीर उस पुलिस ऑफिसर का रोल प्ले करेंगे जो पुष्पा राज का इंट्रोडक्शन देगा। माना जा रहा है कि रणवीर का किरदार इस फिल्म में काफी अहम होगा। ऐसे में दर्शक यह जानकार काफी एक्साइटेड हैं और फिल्म के इस पार्ट से जबरदस्त एक्शन और ट्विस्ट की उम्मीद कर रहे हैं।
इंडस्ट्री के बड़े नाम होंगे शामिल
चर्चा यह भी है कि फिल्म के डायरेक्टर सुकुमार इसे और बड़ा बनाने के लिए इसमें कई सारे कैमियो रोल लेकर आएंगे। इन किरदारों को इंडस्ट्री के बड़े-बड़े कलाकार निभाएंगे। इन सभी के अलावा एक्टर फहाद फासिल को पहले ही फिल्म के लिए कास्ट किया जा चुका है।
बन सकता है फिल्म का तीसरा पार्ट
फिल्म की बात करें तो अल्लू अर्जुन ने इस साल मार्च में अनाउंस किया था कि 'पुष्पा 2' की शूटिंग शुरू हो चुकी है। माना जा रहा है कि इस फिल्म तीसरा पार्ट भी बन सकता है। इस बारे में डायरेक्टर सुकुमार ने बात करते हुए कहा था, 'हम इस फिल्म का तीसरा पार्ट बनाने पर भी विचार कर रहे हैं। हमारे पास स्क्रिप्ट है और अगर प्रोड्यूसर्स को वह पसंद आ गई तो हम यकीनन ही इसका थर्ड पार्ट बनाएंगे।'